殷學

殷學，字成甫，一字時敏，號虚川，山東兖州府東平州東阿縣人，明朝政治人物。

生平
嘉靖七年（1528年）戊子科山東鄉試第三十六名舉人，嘉靖十一年（1532年）壬辰科会试第三十二名，第三甲第五十三名進士。户部觀政，授合肥知县，十五年五月選授南京廣西道試監察御史，十九年改山西道御史，监順天府鄉試，二十年巡按山西保定，二十二年巡按陕西，十月降湖廣按察司知事，歷陞臨淮知縣、南京戶部主事、南京刑部郎中，二十七年升陝西僉事，尋晉河南提學副使，丁内艱歸，服闋，復除河南大名兵备副使，二十九年八月調山西涿州兵备副使，三十一年調陕西副使，備兵潼關，三十二年陞河南參政，分守南陽，不满歲，晉浙江按察使，歷山西右布政使、陝西左布政使，嘉靖三十六年（1557年）三月升巡撫陝西右副都御史。三十八年四月升南京兵部右侍郎，七月改任兵部右侍郎、協理京營戎政，以未依附嚴嵩，三十九年五月吏科都给事中梁夢龍弹劾其托病数月，被革職为民。歸鄉一年，卒于家，年五十九《東阿縣志》：殷学者，字时敏，号虚川，世为邑人。其先隐不仕。学为人端恪凝重，风神秀爽，而面颜稜稜，不妄笑语，人莫能窥其际。举嘉靖壬辰进士，授直隶合肥知县。以才选为山西道监察御史，岁中疏数上，皆干权贵，言人所难，而论事持其大体，不为琐屑。善为弹文，其言人美恶不过数语，而人之情态如画。辛丑，出按保定，保定多戚畹中贵田宅，骄悍不可驯，学燭隐击奸，远近帖帖，右辅称治。癸卯，出按陕西，已而迁南京户部主事、刑部郎中。戊申，擢陕西按察司佥事，寻晋河南提学副使。丁内艰归，服阕，诣阙复陕西副使，备兵潼关。癸丑，晋河南布政使司参政，分守南阳。不满岁，晋为浙江按察使，历山西右布政使，陕西左布政使，即拜都察院右副都御史，巡抚陕西地方。时关中地震，民死伤者十有六七，学选任良吏，分部存抚，大出仓粟赈贷，秦民以安。已未，晋南京兵部侍郎，道中，召入北部，协理戎政。初，学入为侍郎，未有以谢严氏，严氏心嫌之。已而，学以疾求退，世蕃因嗾台谏，论学有所规避。学闻有劾，即上疏自讼，严相以为劾章未下而先自讼，有旨，夺爵为民。归一年所，卒，寿五十有九。其后二十年，子三礼以荫为光禄丞，会上号两宫丞，覃恩诏复学故官云。。

家族
曾祖殷貴，祖殷清，父殷祐，母周氏。兄儒，弟舉。子晉錫；晉接《嘉靖十一年壬辰科進士履曆便覽》：匠籍，治《詩經》，年三十歲中式嘉靖十一年壬辰科第三甲第五十三名進士。正月十一日生，行二，曾祖殷貴；祖殷清；父殷祐；母周氏。慈侍下，妻張氏，兄儒，弟舉，子晉錫；晉接。由國子生中式山東鄉試第三十六名舉人，會試中式第三十二名。觀戶部政，陞監察御史，降湖廣按察司理事，陞臨淮知縣，南京戶部主事，南京刑部郎中，陝西僉事，河南提學副使，復除河南副使，調山西副使，陞河南參政，浙江按察使，山西右布政使，陝西左布政使，巡撫陝西右□都御史，兵部右侍郎，協理戎政戶部左侍郎住。。

墓葬
墓在东阿县鱼山镇后殷村西南。

 参考资料 

Category:殷姓
Category:東阿人
Category:明朝監察御史
Category:明朝河南按察司副使
Category:南京户部主事
Category:明朝兵部侍郎
Category:明朝合肥县知县
Category:明朝临淮县知县
Category:南京刑部郎中
Category:明朝陕西按察司佥事
Category:明朝山西按察司副使
Category:明朝陕西按察司副使
Category:明朝河南布政使司参政
Category:明朝浙江按察使
Category:明朝山西右布政使
Category:明朝陕西左布政使
Category:明朝陕西巡抚
Category:南京兵部右侍郎